ANG MGA KUWENTO AY MAY DAGDAG-ALIW LAMANG AT HINDI PANINIRA SA ANUMANG PROPESYON
WALA ITONG LAYUNING MAGSULONG NG IMORAL O KAUGALIANG SEKSWAL, O NEGATIBONG PANANAW
HUMIHINGI AGAD NG PAUMANHIN ANG PRODUKSYON PARA SA ANUMANG PAGKAKAMALI SA SERYE
Nagluluto ako para kainin ng tao, hindi para sa camera. Alis na!
Ibinibenta mo na ba talaga ang negosyo?
Gusto ko sanang ibenta ang restaurant sa isang taong may kakayahan.
-Kung ganid ka, wag mo akong kausapin. -Sayang lang sa oras.
Ano ba ang kinakain ng mga mayayaman
para maging ganito sila kabastos?
Fan siya.
Nagpasa rin siya ng aplikasyon?
Tingin ko ay sagabal ka lang dito.
-Ay, Chef. -Sa kamay mong ganito?
Chef, hindi mo kailangang lumapit.
Fan ka, di ba?
Matuwa ka dapat, at di naiilang.
ANG NAKARAAN
Ikaw ba ang ipinasali ni Methas?
Baliw ka ba, Chef?
Paano naging posible 'to? Paano mo nalaman?
Mukha ba talaga akong kukunin ni Methas?
Kahina-hinala ka dahil sinusundan mo ako kahit saan.
Halatang di ka marunong magluto.
Nakasunog ka pa nga ng itlog.
Sabihin mo na. Hindi naman ako magagalit sa 'yo.
Tingin mo ba talaga ay tao ako ni Methas o nakikipaglokohan ka lang sa 'kin?
Pinaalis mo ako sa restaurant
no'ng sinusubukan kong i-review at i-promote ang restaurant mo.
Ako pa rin ang nasisi sa huli.
Kung ayaw mo sa 'kin, sabihin mo lang.
Wag ka nang magpalusot.
Wala akong tiwala sa 'yo. At ayaw ko sa 'yo.
Tatanggalin mo ako sa paligsahan
dahil ayaw mo sa akin?
'Yon ba 'yon?
Wow.
Nasaan ang pagiging patas mo, Chef?
Nakita ko na ang tao ni Methas.
NUB NEUNG
Papalagpasin ko muna 'to ngayon.
Sa kondisyon mong 'yan,
di na kita kailangang patalsikin.
Malamang ay di ka rin makakapasa sa round na ito.
Kahit hindi maganda ang itsura ng pagkain,
sinisiguro kong masarap ito na wala kang masasabi, Chef.
Ang niluto ko ay ang ginisang basil na may tofu, Chef.
Giniling na baboy at ginisang basil na may makremang itlog.
Ginisang basil na may crispy century egg, Chef.
Ito?
Wala akong masasabi rito?
Pinepresente ko ang natatangi sa mga karaniwang ginisang basil na may baboy.
Maaaring mukhang komplikado ang lasa at presentasyon nito,
pero siguradong hindi kayo madidismaya.
Mas gugustuhin kong dilaan ang sahig.
Sunog ang chili at ang bawang.
Hindi kumplikado ang mga lasa,
magulong halo lang ito ng maanghang, maalat, at matamis.
Pangit.
Wag mong dibdibin.
Mahigpit at seryoso lang talaga si Chef Oab sa trabaho.
Wag mo masyadong isipin.
UNANG ROUND
Ang higpit niya naman sa scoring.
Kung kikilatisin lahat ni Chef,
baka dapat kasali na rin sina Gordon Ramsay at Jay Fai.
Kahit huli ka sa round na ito, ayos lang.
May susunod pa naman.
Kung makakakuha ka ng kumpletong score,
may pag-asa ka pang makasama sa top three.
Ako si Kluer. Ano'ng pangalan mo?
Plawan.
Ang galing ng pangalan mo. Puwede ba kitang tawaging Pla o Wan?
Kahit ano, ayos lang.
Niyayabang mo ba ang mataas mong score sa 'kin?
Makinig kayong lahat,
ito na ang huli ninyong test.
Pero hindi kayo magluluto.
titikim kayo at mangingilatis.
Dahil ang pagiging chef ay di lang tungkol sa pagluluto ng masarap na pagkain.
Kailangan niyo ring intindihin ang lasa para lalong gumaling at makagawa ng bago.
Handa na ba kayo?
Opo, Chef.
Dito, please.
1ST ROUND, 2ND ROUND, TOTAL SCORE
Hindi na kailangang galingan pa ng isang taong gaya mo.
Kunin mo na lang ang mga gamit mo at umuwi ka na.
Sa harap ninyo ay ang mga ginisang basil mula sa iba't-ibang restaurant.
Ang kailangan ninyong gawin ay tikman ang bawat isa,
ilarawan ang lasa at kilalanin ang mga ginamit na sangkap.
Higit sa lahat, kailangan ninyong masabi kung saang restaurant ito galing.
Pati pangalan ng restaurant?
Hindi ba masyadong mahirap 'yon, Chef?
Oo, Chef, magkakamukha sila.
Oo, mahirap.
Pero kung mga eksperto talaga kayo sa ginisang basil,
kaya niyo dapat gawin ito.
Kung mayro'n mang tingin nila ay di nila kaya,
bukas ang pinto.
Puwede na kayong umalis.
May mga reklamo pa ba?
Ang mga score sa round na ito ay madadagdag sa nakaraan.
Tanging ang may top three scores lang ang makakapasa.
Puwede niyo nang tikman.
Puwede na ba akong sumagot?
Sigurado ka?
Isang pagkakataon lang ang makukuha mo.
Kung magkamali ka, wala kang puntos na makukuha.
May malamlam na lasa ang unang dish,
may kaalatan dahil sa sobrang paggamit ng purong toyo.
Halata rin sa kulay.
Gumagamit ito ng malaking dahon ng basil na walang malakas na aroma.
May bird's eye chili rin ito at Thai na bawang
na may katamtamang anghang.
Ito ang dish na pinakamasarsa sa tatlo.
Maganda ang pagkakaluto sa itlog at malasado.
Mabango ang kanin, malambot, at maayos ang pagkakabuhaghag.
Tingin ko ay ginisang basil ito mula sa restaurant ni Khun Noo sa Siam.
Tama ba ako?
Magpapatuloy ako.
Ang pangalawang dish ay gumamit ng pulang basil
na may mayroong maaroma na basil at mga sangkap.
Tuyo itong ginasa, may pagka-tradisyunal.
Malutong ang puti ng itlog at malasado ang pula.
Malamang ay mula ito sa kainan ni Jay Aor malapit sa Ratchawat.
Ang pangatlong dish naman ay gumamit ng mailap na puting basil
na may pinakamabangong aroma.
Walang lamangan at balanse lang ang lasa.
Kaso mamantika ang pritong itlog.
Malamang ay mula ito sa Chao Krueng Basil restaurant,
dalawang kanto lang ang layo mula rito.
Tama ba ako?
Oo.
Tama ba ako sa lahat, Chef?
Ano ang score ko sa round na 'to?
Sampu sa sampu.
Sorry naman doon.
Mukhang hindi ako basta-basta matatanggal
gaya ng long beans sa ginisang basil na ayaw mo.
PANGALAWANG ROUND
TOTAL SCORE
Isang spot na lang.
Congratulations sa lahat ng nakapasok sa top three.
Napatunayan ninyong may kakayahan kayo
na magsanay sa 'kin ng isang buwan.
Gayunpaman, may announcement ako.
May kasunduan kay Mr. Methas o MT Group ang isa sa mga nakapasa.
Aamin ka ba o ako mismo ang magbabanggit ng pangalan mo?
Sinabi ko na sa 'yong hindi niya ako tao.
Bakit mo ba ako laging iniinis?
Sinabi ko ba na ikaw?
Hindi ako, Chef.
Paano ako madadamay sa isang taong tulad niya?
Isang regular na tagaluto lang ako.
Hindi ako basta-bastang nag-aakusa.
Hindi ako ang nasa larawan, Chef.
Umalis ka na sa restaurant ko bago pa kita ipakaladkad dito.
Alis!
Ibig sabihin ba nito ay aakyat ang susunod sa listahan?
Wala sa patakaran
na kung may umalis, aakyat ang susunod sa linya.
Pero 'yon ang karaniwang patakaran, di ba?
Kung walang pangatlo, aakyat dapat ang susunod na may mataas na marka.
Pero hindi lang ikaw ang nasa ika-apat na pwesto.
Magkapareho kayo ng score ni Punsib.
Kung kailangan nating punan ang pwesto,
kailangan ninyong maglaban ulit ni Punsib para malaman kung sino ang panalo.
Ayos lang ba 'yon?
Chef,
bakit hindi natin parehong paakyatin sa susunod na round sina Punsib at Plawan?
Wala sa patakaran na tatlong tao lang dapat ang makakapasa.
Top three lang ang sinabi ni Chef.
Kung may dalawang tao na nasa ikatlong pwesto,
bakit hindi puwedeng umusad ang dalawa?
Tama.
Hindi malinaw ang mga patakaran kaya dapat ay pareho kaming may pagkakataon.
Chef, sana'y payagan mo.
Pinaghirapan ko talaga ito.
Nakapasok ba ako?
Oo!
Hoy?
Papaalalahanan lang kita uli.
Chef, sana'y payagan mo.
Pinaghirapan ko talaga 'to.
O…
kakainin mo ba ang mga sinabi mo?
Hindi ka patas
at hindi pantay ang tingin mo sa mga kasali?
Puwede akong lumapit sa press at magsabi
na si Chef Oab ay isang manloloko at mandaraya.
Malaking balita 'yon.
Ano ba ang number nila?
Sige.
Makakapagsanay kayong dalawa sa 'kin.
-Yey! -Yey!
Yey!
Magsisimula ang pagsasanay sa susunod na Lunes.
Maghanda kayo.
Opo, Chef.
Ang isang fan gaya mo, kung hindi ka seryoso, umatras ka na lang.
Hindi magtatagumpay ang mga taong gaya mo.
Ano ka ba? Tingin mo ba ay natatakot ako?
Sobrang sungit naman ni Chef.
Isang fan? Sino'ng gustong maging fan mo?
Nagawa natin!
Pera, heto na ako.
Hoy, tama na.
Hindi ka ba umiinom ng painkiller?
Wag mong sosobrahan.
Sa totoo lang, hindi ka nga dapat umiinom ng alak.
Ano ka ba? Minsan lang naman.
Hindi ako madalas magdiwang.
Sa haba ng panahon, matagal na akong nag-aaudition
at ngayon lang ako nakapasa matapos ang ilang buwan.
Hayaan mo na akong magdiwang.
Pero kailangan mong gumising ng maaga bukas.
Kailangan mong harapin si Methas.
Handa ka ba ro'n?
Naplano ko na lahat.
Hihingi ako sa kanya ng isang milyong baht bilang kabayaran.
Isang milyon? Maliit 'yon. Humingi ka ng isa't kalahati.
Ano?
Isa't kalahating milyon?
Wow, Mr. JJ,
mas sakim ka pa pala sa 'kin.
Hindi ba ikaw ang pumigil sa 'kin na kunin ang trabahong ito dahil hindi ethical?
Hindi ako sakim pero di ka naman nakikinig sa 'kin.
Pinilit mong kunin ang trabahong ito.
Kaya sulitin mo na lang.
Kailangan mong mapasuko si Mr. Methas.
Dapat lang na madaya ang isang tao na mababa ang tingin sa iba
dahil lang mayaman siya, at nang maintindihan niya
ang nararamdaman ng mga mahihirap.
Nakakainis!
Tingin mo ba ay bibigyan niya ako ng gano'ng karaming pera?
Ano ba'ng ikinatatakot mo?
Tingna mo 'to.
Kita mo?
Tumatanggap na ng mga booking si Mr. Methas para sa mga vendor spaces
kahit di pa niya nakukuha ang lupa mula kay Chef Oab.
Kahit humingi ka ng mas maraming pera, kukunin ka pa rin niya.
Maniwala ka sa 'kin.
Hindi.
Hindi kita babayaran ng gano'n kalaki.
Sandali, Mr. Methas. Puwede pa nating pag-usapan.
Limang daang libo.
'Yon lang ang mabibigay ko sa 'yo. Kunin mo o umalis ka na.
Bakit?
Sobrang baba niyan sa una mong alok.
Naghahanap ka ng taong makakalusot sa paligsahan.
Isang milyon ang inaalok mo, di ba?
Hindi ako bobong negosyante na kaya mong pigaan ng pera.
Ang alok ko noon ay di mananatiling pareho sa ngayon.
Limang daang baht lang maiaalok ko.
Tatanggapin mo ba?
Malaking halaga na
ang perang 'yon para sa 'yo.
Wala ka masyadong nakukuhang raket sa pagmomodelo, di ba?
Tinutulungan na kita.
Paano kung 600,000?
-Sige. -Hindi!
Walang discount.
Tama na, Wan.
Hindi mo kailangang makiusap.
Hindi mo ba nakikitang pinagsasamantalahan ka niya?
Nakikita niyang nahihirapan ka at binababaan pa niya lalo ang presyo.
Hindi 'yan asal ng maginoo.
Negosyante ako, hindi santo.
JJ, hindi ba malaki pa rin ang 600,000?
Wala nga sa 1,000 ang laman ng banko ko ngayon.
Kung hindi ka makakakuha ng 1.5 milyon, wag na lang.
Hindi, kung di siya makakakuha ng dalawang milyon…
hindi mo na kailangang kunin ang kaibigan ko para sa trabahong ito.
Nababaliw ka na ba?
Hindi ako magbabayad ng isang milyon,
pero dalawang milyon ang hinihingi mo?
Baliw ka ba?
JJ, lahat ng mga taong ipinasok mo ay nahuli at natanggal, di ba?
Kahit na mukhang walang ideya ang kaibigan ko,
nakapasok siya mula sa selection round.
Ibig sabihin, may pag-asa siyang manalo
at maging susunod na halili ng restaurant.
Hindi kayang gawin ng mga tao mo 'yon.
Kung hindi mo kukunin si Plawan,
kakailanganin mong kausapin ang ibang mga kasali.
At hindi sila kasing dali namin kausap.
Napakababa na ng presyong 'to.
O di kaya, kung ayaw mong magbayad ng dalawang milyon,
puwede ko pa ring ialok ito sa 2B Development.
Sila ang kompetisyon ninyo, di ba?
Kung aalukin ko sila ng kasunduan na 1.5 milyon,
malamang ay tatanggapin nila.
At ikaw na ang bahala sa mga kakompetensiya mo.
Sige, pero hindi pa rin ako tiwala sa kaibigan mo.
Magbibigay ako ng 5% nang harapan.
Kung magtagumpay siya saka ko ibibigay ang natitira.
30 porsyento, harapan,
at isa pa uling 30 porsyento kapag nakapasa siya sa unang pagsubok,
at ang natitirang 40% kapag nakuha na niya ang restaurant.
Gaano ka kasigurado na mananalo ang kaibigan mo?
Bawat investment ay isang sugal.
Negosyante ka, alam mo nang karaniwan ito.
Ano'ng masasabi mo?
May halaga rin ang oras namin.
Sige.
Pero kung hindi mananalo ang kaibigan mo at di niya mabibigay ang lupa sa 'kin,
kakailanganin niyang ibalik ang bawat baht sa akin.
Sige.
Hoy, JJ, bakit ka nangako nang gano'n kay Mr. Methas?
Kapag nasa bulsa ko na ang pera, di ko na mababalik 'yon!
Manahimik ka nga, Wan?
Hindi mo ba nakikitang sinusulatan ka na niya ng tseke?
Tingnan mo ito.
600,000 BAHT LAMANG
Ang unang kabayaran ay 30% ng dalawang milyon.
Salamat.
Hindi sapat na pinirmahan mo lang ito.
Wala akong tiwala sa negosyanteng gaya mo.
Magpadala ka ng kontrata mamaya.
Salamat.
Sige, gawin mo na lang ang sinabi ng kaibigan ko.
Goodbye, Mr. Methas. Saka na lang uli.
JJ.
-JJ? -Ano?
Paano mo nagawang makipagkasundo nang gano'n kay Mr. Methas?
Kung di ako mananalo, wala akong pera para mabayaran siya.
Ilang daang libo ang pinag-uusapan dito.
Kaya kailangan mong manalo.
Hay naku, mahirap nga makapasa sa unang pagsubok pa lang.
At ang tatlo pang nakapasok
ay sobrang talento.
Hindi ko sila kayang talunin.
Puwede bang maging positibo ka naman? I-manifest mo.
Nakapasa ka sa unang pagsubok, di ba?
Kung susubukan mo pa, mananalo ka.
Malayo na tayo, wala nang atrasan.
Saka manalo ka man o hindi,
wala ka pa rin namang pera ngayon.
Walang mawawala sa 'yo.
Sa worst case, papahiramin na lang kita ng pera para mabayaran si Mr. Methas.
Pero kung mangyari 'yon,
tapos na tayo bilang magkaibigan.
Sige na, sige na. Kailangan ko nang manalo.
Halos isang milyon.
Pero ang pagsasanay ba bilang bagong halili
ay nangangahulugang kailangan ko tumira sa restaurant ni Chef Oab?
Gano'n ba talaga kabrutal ang chef?
24 oras akong babantayan ni Chef Oab.
Mawawalan na ako ng personal space.
Paano kung mabunyag ang kasunduan natin kay Mr. Methas?
Wala pang nangyayari pero natatakot ka na. Bakit ba ang duwag mo?
Kailangan ka pa naging ganyan?
Mula no'ng napagtanto ko na kapag natalo ako, kailangan kong bayaran si Mr. Methas
ng ilang daang libo. Malapit na ako sa kaginhawaan.
Hindi ako makapaniwala. Lagi ka na lang ganito.
Maswerte kang ipinadala ko nang maaga ang litrato sa 'yo.
Kung hindi,
makokonsidera mo pa ang isa sa mga tao niya.
Kapag nakapasok sila, papatalsikin ko sila.
Kailangan ng totoong passion para sa pagluluto.
Kung hindi mo mahal ito, di mo mapepeke ang ganitong bagay.
Naiintindihan ko pero kailangan mo pa ring mag-ingat.
Hindi ko alam kung ilan pa sa mga tao ni Methas ang natitira.
Isang larawan lang ang ibinigay ng source ko
pero di ibig sabihin no'n na wala sa apat ang nagtatrabaho para sa kanya.
Malalaman din natin.
Kung nasa kanila pa ang tao ni Methas, di na siya mahirap huliin.
Nakausap mo na ba si Khaosuay?
Oo.
Sinabihan ko lang siya na tawagan ang propesor.
Iyon lang.
Dahil kahit ano'ng mangyari,
ang operasyon niya pa rin ang pinakamahalaga.
Kailan babalik si Khaosuay?
Gusto ko nang maoperahan ang propesor sa lalong madaling panahon.
Hindi ko 'yon tinanong mismo sa kanya.
Gusto kong respetuhin ang desisyon ni Propesor.
Usapang pamilya ito.
Tama.
Doon.
Hoy, Wan, kukunin mo ba ang lahat ng ito?
Oo, nandoon ako ng isang buong buwan.
Alam mo ba kung ano ang ibig sabihin ng labada?
Paglalaba?
Magiging chef ka, di ka maglalakad sa fashion week.
O baka ito na lang? Hoy!
Hindi ka dapat nagsusuot ng ganito kagara.
Amin na 'yan.
Hindi, hindi, wala sa mga ito.
Kung ganito ka magdadamit,
malalaman ni Chef Oab.
Dahil mangingibabaw ang aura ko bilang modelo.
-Sige, wag na ang mga ito. -Kaya,
kapag nakuha mo na ang pera, magmomodel ka pa rin ba?
Sa totoo lang,
di ko pa alam.
Matapos ang gig na ito, kailangan mo na maghanap ng tunay na trabaho.
Hindi ka matagumpay sa paghahanap ng mga casting na trabaho.
Alam mong di ka nakakakuha madalas ng malalaking trabaho.
Kailangan mong isipin ang kinabukasan mo.
Sinabihan mo ako na kumuha ng trabaho
at pinag-iisipan ko 'yon.
Pero wala akong maisip.
Kapag may maisip ka, sabihan mo ako.
Sige, sige. Pag-iisipan nating dalawa.
May mga tao na nagsisimula ng negosyo sa 40s o 50s nila.
Darating din ang oras mo.
Pero ano mang negosyo ang maisip ko, dapat ay may kinalaman ang itsura ko, tama?
Ang gwapo ko,
sayang naman kung di magagamit.
Tama, grabe.
-Sobrang stylish. -Nagsasayang
talaga ako ng oras sa pag-aalala sa 'yo.
Parang may anak ako kapag nandito ka, alam mo ba 'yon?
Siraulo ka!
Masyado kang strikto na tatay.
Taos-puso akong nananalangin sa mga espiritu ng lugar na ito para bantayan ako
at pukawin ang puso ni Chef Oab…
para manalo ako sa paligsahang ito.
Kapag magagawa kong ibenta ang restaurant,
titira kayo kasama ang isang mas mayaman, mas bata, mas gwapo,
at sampung beses na mas mabait kaysa kay Chef Oab.
Tinanggap nila.
Hoy, ano ang kinukuhanan mo?
Sino'ng nagsabi sa 'yo na mag-film? Burahin mo 'yan!
Okay.
Nandito na kayo.
Welcome.
Kung magsalita ka, parang ikaw ang may-ari ng lugar.
Medyo mahal ang damit kong ito.
Ganito ako madalas manamit. Nakalimutan ko na baka ang iba ay hindi.
Ayos lang, nakakadagdag angas.
Pero mahal ito. Kapag narumihan, pagsisisihan mo.
Sa susunod, simplehan mo lang. Maniwala ka.
Sige, salamat.
Welcome sa inyong lahat.
Babanggitin ko lang uli ang mga patakaran sakaling may gusto pang umatras.
Hindi larong pambata ang pagsasanay na ito.
Totoong trabaho ang gagawin niyo at iikot kayo sa lahat ng gawain,
mula sa pamimili at paghahanda ng mga sangkap
hanggang sa pagluluto, pagseserve, at paglilinis ng kusina.
Kada linggo, may matatanggal.
Lahat ng gagawin ninyo ay mayroong bilang sa inyong total score.
Mula ngayon, magkakalaban kayo.
Ang huling tao na matitira ang siyang mananalo.
Kluer, ikaw ang dating nagtatrabaho rito kaya ikaw ang magtatalaga ng mga kuwarto.
Opo, Chef.
Bawat minuto ay mahalaga.
Mag-ayos na kayo at magkita tayo sa kusina sa sampung minuto.
-Opo, Chef. -Opo, Chef.
Opo, Chef.
Sundan ninyo 'ko.
Bibigyan ko kayo ng mabilisang tour.
Nasa ikalawang palapag ang living area ng staff. May dalawang kuwarto
at isang banyo.
Isang banyo? Para sa lahat 'yon?
Oo.
Maghahati tayo ng oras sa banyo at magsusunuran sa pagligo?
Hindi na rin masama.
Magsusunuran tayo sa pagligo.
Bilisan na nating mag-ayos para makapunta na tayo sa kusina.
Punsib, magkasama kayo sa kuwarto ni Auto.
Ito ang kuwarto ninyo.
Plawan, magkasama tayo. Dito.
Sige, bibilisan ko na mag-ayos para di tayo maubusan ng oras.
Marami kang bitbit.
Mag-ayos ka lang. Wag kang sasagabal sa 'kin.
Sige, piliin mo na ang kama mo.
At isa pang bagay.
Ang numero uno na patakaran dito ay bawal umakyat sa ikatlong palapag.
Bakit bawal?
Sarado ang ikatlong palapag.
Si Chef Oab lang ang puwede ro'n.
Kung may iba pang patakaran, sa chat ko na lang sasabihin.
May limang minuto na lang tayo.
Bilisan na natin.
Magkita na lang tayo sa ibaba.
Aktor ka, di ba?
Pamilyar ka. Parang nakita na kita sa TV.
Alam mo, nanonood ako ng mga patalastas.
Nakaka-excite na makasama ang isang sikat na tao.
Hoy, ano ka ba, di ako sikat.
Grabe ka naman.
Wag ka masyadong ma-stress.
Kahit na mahigpit sa 'yo si Chef Oab,
mabait talaga siyang tao.
Makikita mo rin.
Wag mo lang siya gagalitin at iwasan mong banggitin ang isang bagay…
Isang minuto'ng natitira.
Kainis.
Puwedeng wag ka masyadong magmadali?
Tara na.
Dali!
Tama na ang paghahasa.
-Magsimula ka na maghiwa. -Opo, Chef.
Paano ka makakapaghiwa sa mapurol na kutsilyo?
Hasain mo uli o kumuha ka ng bago.
-Bilis, Kluer. -Opo, Chef.
Ano'ng ginagawa mo?
Naghihiwa ako ng mga karot, Chef.
Para sa stock, di ba?
Kapag para sa stock, unahin mo ang bilis.
Hindi mo kailangan maging maselan.
Hindi ito para sa pagluluto o sa mga pag-aalay.
Ano'ng gagawin ko?
Ayusin mo ang postura mo.
Paano?
Sasakit ang likod mo kung ganyan ka lagi nakatayo.
Naghihintay na ang orthopedist sa 'yo.
Ibuka mo pa ang mga binti mo.
Sabihin mo na lang sa 'kin, Chef.
Hoy!
Ayusin mo ang tindig mo sa taas ng counter.
Hawakan mo ang kutsilyo.
Maghiwa ka.
Hiwaan mo nang ganito sa tatlo.
Araw-araw dapat ginagawa ang stock
at una itong tinatapos sa umaga.
Kung ganito ka kabagal, hindi makakakain ang mga customer.
Kumuha ka ng isa pang karot.
Maghiwa ka.
Ang bango ng aroma ng basil.
-Ano 'to? -Opo, Chef?
Di pa kita papayagang maggisa.
Ayusin mo muna ang paghahanda ng mga sangkap.
Masusunod, Chef.
Bilis, marami ka pang tatapusin.
Opo, Chef.
Bakit sobrang bango ng isang taong masungit?
Gusto kong kumain, Chef.
Hala, gusto kong kumain ng ginisang basil.
Bakit nakakapagod ang paghahanda ng mga sangkap?
At kailangan ko pang gumising ng maaga bukas.
Sa sobrang pagkaselan ni Chef,
limang beses itong mas nakakapagod kaysa sa ibang mga restaurant.
Saan ka nagsanay maging cheg bago ito?
Hindi pa ako seryosong nagsasanay. Gusto ko lang subukan.
Bakit ito ang napili mong restaurant?
Sino mang nakakita kay Chef Oab sa TV ay matatakot sa kanya.
Malala siya mamuna sa palabas.
Minsan na akong pumunta rito dahil nagustuhan ko ang pagkain.
Gano'n ba?
Fan ka?
Nakakadismayang magtrabaho para sa idolo mo.
Wag ka masyadong madismaya.
Hoy, Auto, tara picture tayo.
Auto, ano'ng IG mo?
Wala akong IG.
Nahanap ko na.
Auto na may limang O, tama?
Nagpadala ako ng request sa 'yo, tanggapin mo, please.
Kailangan ba natin maging magkaibigan?
Ano naman 'to?
Sige, tinanggap ko na.
Salamat.
Chinese food ang kadalasan mong niluluto?
Nakita ko sa feed mo.
Nagsanay lang ako nang kaunti, di ko madalas lutuin.
Ano'ng hinihintay mo? Umalis ka na.
Nakakairita.
Ano bang problema nito?
Tingnan natin ang profile ni Kluer.
Wow, sikat siya sa Khon Kaen
at may gold shop siya.
Tingnan natin ang profile ni Plawan.
Nagugutom ako.
Bakit gustong maging chef ng isang artista?
Hindi siya gano'n kasikat.
Kung sikat siya, nasa TV na sana siya gaya ni Chef Oab.
MODEL - YOUTUBER - BASIL CONNOISSEURE
Pero expert talaga si Plawan pagdating sa ginisang basil.
Hindi ka ba curious kung bakit walang ano mang tungkol sa pagluluto sa profile niya
at halos wala siyang alam sa kusina?
Nagugutom ako.
Matulog ka na lang.
Imbestigahan mo ang kita at gastos ng restaurant.
Gusto kong malaman kung gaano kalala ang budget nila.
METHAS
TOUCH ID O MAGBIGAY NG PASSCODE
Ano'ng ginagawa mo?
Ay…
Bakit nandito ka pa kahit gabing-gabi na?
Kasi…
Ano'ng ginagawa mo?
Nagugutom ako kaya bumaba ako para maghanap ng makakain.
Gutom?
Ano'ng ginagawa mo rito?
Bakit hindi ka sa kusina nagpunta?
Ayaw kong gamitin ang kalan at magkalat sa kusina.
Kaya naisip ko na mag-order na lang.
Tingnan mo, ito ang order ko.
Patingin.
Plawan,
wala ka pa bang nahahanap na makakain?
Wala pa.
Kakabukas ko lang ng app para mag-order
nang madatnan ako ni Chef.
May gusto ka ba? Puwede ko isabay.
Chef, may gusto ka ba?
Wala, maglinis ka na lang pagkatapos mo.
Ano'ng kakainin mo?
Nagugutom ka, di ba?
Narinig kong tumunog ang sikmura mo sa itaas.
Wag ka nang mag-order. Magluluto ako para sa 'yo.
Tara.
Ano'ng gusto mong kainin? Ipagluluto kita.
MAMA
Instant noodles na may ginisang baboy at basil siguro?
Sige.
Kailangan mo ng tulong?
Puwede mo bang ihanda ang chili at bawang?
Sige.
Tapos na.
Tikman nga natin.
Ang bango.
Okay, kakain na ako.
Gutom na gutom ka siguro.
Dahan-dahan sa pagkain, baka mabilaukan ka.
Ang sagana niya sa lasa.
Nakasimangot ka dahil ayaw mo sa 'kin o dahil
gutom na gutom ka?
Alam kong kalaban mo ako
pero hindi ba mabuti ring maging magkaibigan tayo?
Para lang alam mo,
di kita nakikita bilang kalaban ko.
Hindi kayang patakbuhin ng iisang tao ang isang restaurant.
Kailangan nating magtulungan.
Gano'n ba?
Sige. Maging magkaibigan na tayo.
Ituring mo itong pasasalamat ko dahil ipinagluto mo ako ng masarap na pagkain.
Dahil lang doon?
Oo, kakain pa ako.
Ubusin mo.
Walang problema. Ako ang bahala.
NO LONG BEANS BASIL HOUSE
Ito ang table restaurant ng isang chef
para pagsilbihan ang mga customer, dalawang rounds kada araw.
Ang unang round ay darating na maya-maya.
Ang mga station ngayong araw
ay ang paghuhugas ng plato, paggigisa, pagpiprito, at customer service.
Sino ang gagawa ng alin?
-Paggisa. -Pagprito.
Ako na sa customer service.
Wan, ikaw ang maghuhugas ng mga plato.
Gaya ng sinabi ko, may score ang lahat.
Kapag may magkamali,
wag niyo nang asahan pang magtrabaho uli sa kusinang ito.
-Opo, Chef. -Opo, Chef.
Mag-umpisa na tyao.
Hindi naman mahirap.
Bakit nag-uunahan sa mga station ang iba?
Madali lang maghugas ng pinggan.
Dahil gusto magpakitang gilas ng lahat kay Chef.
Kapag nakita ni Chef ang kakayahan mo, puwede kang makakuha ng extra points.
Ay, gano'n ba?
Nabasa ko na kumukuha pa
ng mga sadyang plato si Chef para sa bawat dish at walang mga extra.
Kapag nakabasag ka, magwawala siya.
Oras ba 'to para magtsismisan?
Sorry, Chef.
Hay, akala ko madali lang 'to.
Ano'ng ginagawa mo?
Ingatan mo ang plato.
Ang bango ng aroma ng basil sa kanya.
Bitaw.
Nagugutom ako.
Bitawan mo ako!
Bakit ka ganito ka kalikot magtrabaho sa kusina?
Hindi lang para sa 'yo ang kusinang ito, tanda mo?
Binabalaan kita uli,
kapag magkamali ka, di ka na makakabalik pa sa kusina ko.
Opo, Chef. Sorry.
Dito po.
Ang table na ito.
TOYO
Excuse me,
limang dish ang course na sineserve ng restaurant namin.
May mga allergy ba kayo?
Ayos lang ba 'to, Chef?
Sunog. Prituhin mo uli.
Excuse me, sir at madam.
Ilang libo ang binabayad ng mga customer sa bawat pagkain.
Hindi niyo ba ito iseserve nang buong puso?
Kung nandito ka lang para maglaro, umuwi ka na.
-Opo, Chef. -Opo, Chef.
Ganyan.
Kunin mo
i-plate mo.
Opo, Chef.
Ano'ng ginagawa mo?
Ano'ng trabaho mo?
Bakit napapakabagal mong maghugas ng pinggan?
Opo, Chef.
Aray!
Sorry, Chef.
Labas.
Pero…
Labas!
Ang sabi ko, lumabas ka sa kusina ko!
Tuwing wala ako sa kusina,
naaamoy ko palagi ang basil kay Chef Oab.
Tuwing napapalapit ako sa kanya, ang weird ng nararamdaman ko.
Wag mo sabihin sa 'kin na may crush ka sa kanya?
Ano? Hindi!
Sa susunod, kung wala ang physical therapist ko,
sabihan mo ako para makahanap ako ng kapalit.
SA SUSUNOD NA KABANATA
May ginawa ka ba para di ka niya magustuhan?
O baka ayaw niya sa akin dahil pinupuna ko siya?
Isang tao sa restaurant?
Sobrang bango.
Kaya ka ba ganyan magsalita dahil gusto mo akong kainin
gaya ng kagustuhan mong kumain ng ginisang basil?
Nagsalin ng Subtitle: Kulay Posadas nisang basil?